تاݣورا
{{مقالة مقطوعة من شجرة}}
[[فيشي:Thakourth n l'Aurès.jpg|تصغير|دراري من [[لأوراس]] ف [[جزاير|دزاير]] كيلعبو تاݣورا]]
'''تاݣورا''' هيّا [[لعبة]] [[أمازيغ]]ية قديمة كتشبه ل [[لهوكي]]، كاينة سيرتو ف [[لمغريب]]، [[جزاير|دزاير]]، [[ليبيا]] ؤ عند [[توارݣ|تّوارݣ]] ف [[صحرا لكبيرة|صّحرا لكبيرة]]، ؤ ف لقديم كانت حتا ف [[تونس]].<ref name="inumiden">{{Cite web
|url=https://www.inumiden.com/takourth-le-sport-national-berbere/
|language=fr
|title=Takourth , le sport national berbère
|date=13 يوليوز 2015
|archive-url=https://web.archive.org/web/20230216132028/https://www.inumiden.com/takourth-le-sport-national-berbere/
|archive-date=2023-02-16
|accessdate=2021-05-28
|url-status=live
}}</ref> كاينين أتار كتدل بلّي هاد لّعبة عندها ؤصول قديمة بزاف، سيرتو ب عتيبار لنتيشار لجغرافي لكبير ديالها.<ref name="kura">{{Cite journal
|doi=10.4000/encyclopedieberbere.1498
|author=إ. ب.
|journal=[[لموسوعة لأمازيغية]]
|year=2003
|title=لموسوعة لأمازيغية، لعبات
|language=fr
}}</ref>

حاليان تاݣورا مهددة ب نّديتار بحال بزاف د تّقاليد لأمازيغية لقديمة، ؤ كتّلعب غير ف مناطق محدودة.<ref name="portail">{{Cite web
|url=http://www.portail-amazigh.com/2016/12/TAGURA.html
|language=ar
|title=اللعبة الأمازيغية القديمة تاݣورا
|archive-url=https://web.archive.org/web/20230208223130/http://www.portail-amazigh.com/2016/12/TAGURA.html
|archive-date=2023-02-08
|accessdate=2021-05-28
|url-status=live
}}</ref>

== سّمية ==

سّمية د تاݣورا مركبة من جوج طروفا: تاݣ، بمعنى ''ضرب''، ؤ ؤرا بمعنى ''عصا معوجة''.<ref name="jour">{{Cite web
|url=https://journalaswat.com/2020/11/10/%D8%AA%D8%A7%D9%82%D9%88%D8%B1%D8%A7-%D9%84%D8%B9%D8%A8%D8%A9-%D8%B4%D8%B9%D8%A8%D9%8A%D8%A9-%D8%A7%D9%85%D8%A7%D8%B2%D9%8A%D8%BA%D9%8A%D8%A9-%D9%82%D8%AF%D9%8A%D9%85%D8%A9-%D8%B3%D8%A8%D9%82%D8%AA/
|language=ar
|title=تاقورا..لعبة شعبية امازيغية قديمة سبقت الهوكي
|date=10 نونبر 2020
}}{{ليان مهرس|date=مارس 2025 |bot=InternetArchiveBot |fix-attempted=yes }}</ref> هاد سّمية كانت سيرتو مستعملة ف [[تازناخت]] حدا [[وارزازات]]. ف بلايص خرين ف لمغريب ؤ ف شمال إفريقيا، كاينين سميّات خرين مستعملين، بحال '''تاقورا''' ؤلا '''تاقوراشت''' ؤلا '''تاكورت''' ؤلا '''تاورشت''' ؤلا '''هاكورث'''، ؤ عند [[توارݣ|تّوارݣ]] '''هامكشاخ''' ؤلا '''أمكشاخ'''.

== لقواعيد ديالها ==

تاݣورا كتّلعب ب جوج فراقي مكون كول واحد فيهم من 5 تال 10 د لّعّابا يقدرو يكونو عيالات ؤلا رجال، كيكونو عادتن لابسين لباس خاص ؤ دايرين حزمة علا لوسط ب لون كيمتل كولا فرقة. كولا فرقة كيكون عندها ݣون كيتسما ''أينين'' معلّم ب جوج حجرات كبار، ؤ لمسافة بيناتهم تقريبا 4 ميترو، كتقدّر ب 3 د لخطوات كبار. كولا ݣون كيكون شادّو حاريس كيتسما ''أماضيف''، ؤ لحاكام د لماتش كيتسما ''أنفراي''. لانفراي كيعلن علا لبدية د لماتش ف وسط تّيران، فاش كيرمي لكورة (تاكورت) ف سّما، ؤ كيبداو لّعابا ديال لفراقي بجوج كيحاولو يسجلو علا لفرقة لوخرة ب ستيعمال لعصي تاغريفت ديالهم. ملي كيتسجل بيت، لانفراي كيعلن ''أسوي أسوي'' (أسوي = بيت).<ref name="asawat">{{Cite web
|url=https://www.maghrebvoices.com/2018/09/01/%D8%AA%D8%A7%D9%82%D9%88%D8%B1%D8%A7-%D9%84%D8%B9%D8%A8%D8%A9-%D8%A3%D9%85%D8%A7%D8%B2%D9%8A%D8%BA%D9%8A%D8%A9-%D8%B3%D8%A8%D9%82%D8%AA-%D8%A7%D9%84%D9%87%D9%88%D9%83%D9%8A
|language=ar
|title='تاقورا'.. لعبة أمازيغية سبقت الهوكي!
|date=1 شتنبر 2018
}}</ref>

وخا تاݣورا كيلعبوها عادة يا رجال بيناتهم يا نّسا بيناتهم، شي مرات كيقدو يلعبوها فراقي ديال رجال ؤ عيالات مخلطين ؤلا فرقة د رّجال ضد فرقة د نّسا.<ref name="jour"/> ف لقديم كانو نّاس كيلعبوها حتا علا ضهر لعودانات.<ref name="portail"/><ref name="asawat"/>

تاكورت (كورة) باش كتّلعب تاݣورا كتكون مصاوبة من صّوف، عسف نّخل ؤلا لخشب، ؤ مغلفة مزيان ب طرف د جّلد ديال [[بݣرة]] ؤلا [[تور]]. لكورة باش كيلعبو رّجال كتكون عادة تقل من لّي كيلعبو بيها نّسا. لّعبة شّي مرات كتكون خطيرة ؤ كيقدرو يوقعو فيها إصابات.

وخا داكشي لقواعيد ديال لّعبة كيقدرو يتبدّلو ف تّفاصيل ديالهوم من منطقة ل منطقة، ؤ ماشي ساهل نديرو تعميم علا طّرقان د لّعب ف لبلايص كاملين.<ref name="inumiden"/>

== لختيلافات لجغرافية ==

=== لمغريب ===

ف سوس، هاد لّعبة كتّلعب ف لأعياد ؤ لمواسم، سيرتو ف فصل [[ربيع (فصل)|رّبيع]]، ب ستيعمال عصا من جريد [[نخلة|نّخل]] كتسما ''تاغريفت''، ؤ كورة مصاوبة من صّوف ؤ عسف نّخل.<ref name="portail"/> ف [[أݣودال]] ف [[لأطلس لكبير]]، لّعبة كتسما ''أوجّا'' بمعنى ''ختي ''، ؤ كيلعبوها جوج فراقي من نفس لفيلاج لّي ماعندهومش صراع بيناتهوم. ف بلايص خرين ف لأطلس لكبير، ف سوس، ؤ ف لجنوب، كتقدر تكون فرقة د لمجوجين ضد لعزوبيين.<ref name="inumiden"/>

من غير ف رّبيع، حتا ف فترات لجفاف، كانت هاد لّعبة كتدار كا طقس ديال طليب شّتا. ف [[تاجݣالت]] حدا [[مراكش]]، كيلعبوها ف إطار هاد طّقس غير لعيالات بيناتهم، مي ف بلايص خرين كيلعبوها رّجال ضد نّسا. عند [[آيت واراين]] ؤ [[قبيلة تسول]]، كيتجمعو بعض لعيالات بيناتهوم ؤ كيمشيو ل بلاصة مايقدر يشوفهوم فيها حتا حد من رّجال، باش يلعبو تاݣورا عريانات.<ref name="inumiden"/>

=== شمال دزاير ===

ف لأوراس كيبداو رّجال يلعبو تاݣورا ف 15 فبراير ف [[تقويم يولياني|تّقويم ليولياني]]، مي دّراري صُّغار يقدرو يلعبوها ف أي وقت. ف لفيلاج د تاݣوست كيلعب نص لفيلاج معا نّص لاخور. ف آيت فراح كتكون لّعبة موناسبة ل تصفية صراعات قديمة. ؤ ف مناع كتكون فرقة ديال لمجوجين ضد لعزوبيين.<ref name="inumiden"/>

ف [[لقبايل]] كتسما هاد لّعبة ''تاغولالت''، ؤلا ''داباغ''، ؤلا ''أشفار''. لكورة عادتن بحال ف لمغريب كتكون مصاوبة من صوف، لخشب ؤ جّلد ديال تور ديال لؤضحية د رّبيع. مي تقدر تكون مصاوبة من لمعدن، ؤ ف هاد لحالة كتسما ''تاخنشت''.<ref name="inumiden"/>

== أدوار جتيماعية ==

تاݣورا ماكانتش غير لعبة د تّرفيه، مي عندها أدوار جتيماعية موهيمة، بلخصوص لمصالحة ما بين أفراد ؤلا قبايل مخاصمين. ؤ كانت كتّلعب علا بزاف د لماتشات ما بين لأطراف لمخاصمين حتا يتحيدو لحازازات بيناتهم ؤ يتصالحو، عادة 3 يام ب نّسبة ل رّجال، ؤ سيمانة ب نّسبة ل لعيالات.<ref name="portail"/><ref name="asawat"/>

== دّلالة ؤ طّقوس رّوحانية ==

ف لقديم كانت تاݣورا مرتابطة ف لغالب ب طقوس وتنية ديال طليب شّتا ؤ لخصوبة، سيرتو طقس ديال [[عروسة شتا]]، ؤ لعيبادة د لإلاهة [[تانيت]].<ref name="inumiden"/> هاد تأتير رّوحاني ستامر ف لفترة لإسلامية، بحيت باقي ف بزاف د لمناطق كيتّلعب سيرتو من طرف طّلبة (لّي كيدرسو دّين)، ؤلا علّاقل ضاروري يكونو طُلبة طرف من لّعبة.

== مصادر ==
{{عيون}}
{{ضبط مخازني}}

[[تصنيف:رياضة]]
[[تصنيف:لوعاب أمازيغية]]
[[تصنيف:مقالات فيها مصدر و 3000 بايت]]
تاݣورا هيّا لعبة أمازيغية قديمة كتشبه ل لهوكي، كاينة سيرتو ف لمغريب، دزاير، ليبيا ؤ عند تّوارݣ ف صّحرا لكبيرة، ؤ ف لقديم كانت حتا ف تونس. كاينين أتار كتدل بلّي هاد لّعبة عندها ؤصول قديمة بزاف، سيرتو ب عتيبار لنتيشار لجغرافي لكبير ديالها.

حاليان تاݣورا مهددة ب نّديتار بحال بزاف د تّقاليد لأمازيغية لقديمة، ؤ كتّلعب غير ف مناطق محدودة.

 سّمية 

سّمية د تاݣورا مركبة من جوج طروفا: تاݣ، بمعنى ضرب، ؤ ؤرا بمعنى عصا معوجة. هاد سّمية كانت سيرتو مستعملة ف تازناخت حدا وارزازات. ف بلايص خرين ف لمغريب ؤ ف شمال إفريقيا، كاينين سميّات خرين مستعملين، بحال تاقورا ؤلا تاقوراشت ؤلا تاكورت ؤلا تاورشت ؤلا هاكورث، ؤ عند تّوارݣ هامكشاخ ؤلا أمكشاخ.

 لقواعيد ديالها 

تاݣورا كتّلعب ب جوج فراقي مكون كول واحد فيهم من 5 تال 10 د لّعّابا يقدرو يكونو عيالات ؤلا رجال، كيكونو عادتن لابسين لباس خاص ؤ دايرين حزمة علا لوسط ب لون كيمتل كولا فرقة. كولا فرقة كيكون عندها ݣون كيتسما أينين معلّم ب جوج حجرات كبار، ؤ لمسافة بيناتهم تقريبا 4 ميترو، كتقدّر ب 3 د لخطوات كبار. كولا ݣون كيكون شادّو حاريس كيتسما أماضيف، ؤ لحاكام د لماتش كيتسما أنفراي. لانفراي كيعلن علا لبدية د لماتش ف وسط تّيران، فاش كيرمي لكورة (تاكورت) ف سّما، ؤ كيبداو لّعابا ديال لفراقي بجوج كيحاولو يسجلو علا لفرقة لوخرة ب ستيعمال لعصي تاغريفت ديالهم. ملي كيتسجل بيت، لانفراي كيعلن أسوي أسوي (أسوي = بيت).

وخا تاݣورا كيلعبوها عادة يا رجال بيناتهم يا نّسا بيناتهم، شي مرات كيقدو يلعبوها فراقي ديال رجال ؤ عيالات مخلطين ؤلا فرقة د رّجال ضد فرقة د نّسا. ف لقديم كانو نّاس كيلعبوها حتا علا ضهر لعودانات.

تاكورت (كورة) باش كتّلعب تاݣورا كتكون مصاوبة من صّوف، عسف نّخل ؤلا لخشب، ؤ مغلفة مزيان ب طرف د جّلد ديال بݣرة ؤلا تور. لكورة باش كيلعبو رّجال كتكون عادة تقل من لّي كيلعبو بيها نّسا. لّعبة شّي مرات كتكون خطيرة ؤ كيقدرو يوقعو فيها إصابات.

وخا داكشي لقواعيد ديال لّعبة كيقدرو يتبدّلو ف تّفاصيل ديالهوم من منطقة ل منطقة، ؤ ماشي ساهل نديرو تعميم علا طّرقان د لّعب ف لبلايص كاملين.

 لختيلافات لجغرافية 

 لمغريب 

ف سوس، هاد لّعبة كتّلعب ف لأعياد ؤ لمواسم، سيرتو ف فصل رّبيع، ب ستيعمال عصا من جريد نّخل كتسما تاغريفت، ؤ كورة مصاوبة من صّوف ؤ عسف نّخل. ف أݣودال ف لأطلس لكبير، لّعبة كتسما أوجّا بمعنى ختي ، ؤ كيلعبوها جوج فراقي من نفس لفيلاج لّي ماعندهومش صراع بيناتهوم. ف بلايص خرين ف لأطلس لكبير، ف سوس، ؤ ف لجنوب، كتقدر تكون فرقة د لمجوجين ضد لعزوبيين.

من غير ف رّبيع، حتا ف فترات لجفاف، كانت هاد لّعبة كتدار كا طقس ديال طليب شّتا. ف تاجݣالت حدا مراكش، كيلعبوها ف إطار هاد طّقس غير لعيالات بيناتهم، مي ف بلايص خرين كيلعبوها رّجال ضد نّسا. عند آيت واراين ؤ قبيلة تسول، كيتجمعو بعض لعيالات بيناتهوم ؤ كيمشيو ل بلاصة مايقدر يشوفهوم فيها حتا حد من رّجال، باش يلعبو تاݣورا عريانات.

 شمال دزاير 

ف لأوراس كيبداو رّجال يلعبو تاݣورا ف 15 فبراير ف تّقويم ليولياني، مي دّراري صُّغار يقدرو يلعبوها ف أي وقت. ف لفيلاج د تاݣوست كيلعب نص لفيلاج معا نّص لاخور. ف آيت فراح كتكون لّعبة موناسبة ل تصفية صراعات قديمة. ؤ ف مناع كتكون فرقة ديال لمجوجين ضد لعزوبيين.

ف لقبايل كتسما هاد لّعبة تاغولالت، ؤلا داباغ، ؤلا أشفار. لكورة عادتن بحال ف لمغريب كتكون مصاوبة من صوف، لخشب ؤ جّلد ديال تور ديال لؤضحية د رّبيع. مي تقدر تكون مصاوبة من لمعدن، ؤ ف هاد لحالة كتسما تاخنشت.

 أدوار جتيماعية 

تاݣورا ماكانتش غير لعبة د تّرفيه، مي عندها أدوار جتيماعية موهيمة، بلخصوص لمصالحة ما بين أفراد ؤلا قبايل مخاصمين. ؤ كانت كتّلعب علا بزاف د لماتشات ما بين لأطراف لمخاصمين حتا يتحيدو لحازازات بيناتهم ؤ يتصالحو، عادة 3 يام ب نّسبة ل رّجال، ؤ سيمانة ب نّسبة ل لعيالات.

 دّلالة ؤ طّقوس رّوحانية 

ف لقديم كانت تاݣورا مرتابطة ف لغالب ب طقوس وتنية ديال طليب شّتا ؤ لخصوبة، سيرتو طقس ديال عروسة شتا، ؤ لعيبادة د لإلاهة تانيت. هاد تأتير رّوحاني ستامر ف لفترة لإسلامية، بحيت باقي ف بزاف د لمناطق كيتّلعب سيرتو من طرف طّلبة (لّي كيدرسو دّين)، ؤلا علّاقل ضاروري يكونو طُلبة طرف من لّعبة.

 مصادر 

تصنيف:رياضة
تصنيف:لوعاب أمازيغية
تصنيف:مقالات فيها مصدر و 3000 بايت